tomron87/hebrew-wikipedia-sentences-corpus huggingface dataset:
הוא כיכב בתפקיד ראשי בסדרה "כסף, דארלינג" כ"ג'רמי דרלינג", הבן המקסים והמרדן במשפחת דרלינג המיוחסת.
גייבל זכה לשבחים על גילומו של אדריאן מור, בנו המאומץ המבולבל של אווה מור (פמקה ינסן) בסדרת הטלוויזיה "ניפ/טאק".
גייבל הופיע לראשונה בסדרת הטלוויזיה "פרינג'" במהלך עונת הטלוויזיה 2010–2011. הוא היה חלק מהקאסט הראשי בעונה הרביעית.
ב-30 בינואר 2013 לוהק גייבל בפרק "ורטיגו" של הסדרה "החץ כדמות המבוססת על הרוזן ורטיגו.
הוא שיחק את קוטון מת'ר בסדרת הטלוויזיה "סאלם".
בשנת 2015 לוהק גייבל לתפקיד ג'פרי דאהמר בסרט אימה אמריקאית: המלון.
בשנת 2019 הוא הופיע בפרק של "מיליארדים" לצד דמיאן לואיס.
הוא פגש את השחקנית ברייס דאלאס הווארד באוניברסיטת ניו יורק, והם יצאו במשך חמש שנים לפני שהתחתנו ב-17 ביוני 2006, בגריניץ', קונטיקט.
יש להם שני ילדים: הבן תיאודור נורמן הווארד-גייבל (נולד ב-16 בפברואר 2007), והבת ביאטריס ז'אן הווארד-גייבל (נולדה ב-19 בינואר 2012).
שנה סרט תפקיד הערות 2000 Tadpole מייק ללא קרדיט 2006 צופן דה וינצ'י מיכאל 2008 Good Dick סצנת נשיקה 2010 ג'ונה הקס יועץ 2011 קח אותי הביתה הלילה ברנט טופורד 2012 Allegiance סגן דני ספטון
סשן הוא סרט אמריקאי משנת 2011 בבימויו של הבמאי הישראלי חיים בוזגלו.
עדן היא מלצרית הפוגשת את הפסיכיאטר ד"ר טלמן המזמין אותה לטיפול אצלו בחינם, אך אחרי כן הוא מתחיל לפתח אובססיה כלפיה.
היא מספרת לו על יחסיה עם בן זוגה ועל הסיוטים שלה ובמהרה הם מתחילים להתמשש.
עקב מערכת היחסים התלותית הנוצרת בין הפסיכיאטר למטופלת היא מתחילה לחשוש להתרחק ממנו.
סטיבן באואר - ד"ר טלמן
סת' איסטמן היה אמן ובוגר ווסט פוינט, ששירת בצבא ארצות הברית, תחילה כמייצר מפות ומאייר, והמשיך וצייר מאות ציורים מחיי האינדיאנים למחקר שיזם הקונגרס האמריקאי, בזמן שירותו הצבאי.
סת' איסטמן נולד ב־24 בינואר 1808 בברונסוויק, מיין, הבכור מבין 13 ילדיהם של רוברט ושרה לי איסטמן.
הוא היה בן שש עשרה כשנכנס לאקדמיה הצבאית של ארצות הברית בווסט פוינט בשנת 1824. הוא סיים את לימודיו בשנת 1829 ונכנס לצבא כסגן שני בגדוד החי"ר הראשון.
איסטמן עשה את הקריירה שלו בצבא ארצות הברית.
הוא הפך לאמן מוכשר והשתמש בכישוריו בייצור מפות ותיעוד פעילויות הצבא.
בשנת 1830 הוצב לפורט סנלינג ליד מיניאפוליס במינסוטה של ימינו.
זה היה בסיס צבאי גדול עם 20 קצינים ועד 300 חיילים.
המצודה הייתה עמוק בתוך השטח האינדיאני על נהר המיסיסיפי העליון.
בעודו שוהה שם במשך שלוש שנים, למד איסטמן את שפת שבט הסיו וצייר סצנות רבות מחיי הילידים האמריקאים בשטח.
בשנים 1833 עד 1840 הוצב איסטמן בווסט פוינט, שם לימד רישום לצורך ייצור מפות.
בשנת 1841 התמנה איסטמן למפקד פורט סנלינג וחזר למינסוטה.
כשהיה שם מספר שנים עם אשתו השנייה ומשפחתה, המשיך לחקור ולצייר את חיי הילידים.
בנם פרנק נולד בשנת 1844, הבת וירג'יניה בשנת 1847, ובנם ג'ון בשנת 1849. הוא צייר ושרטט תמונות של הכפרים האינדיאנים.
מששמע שהקונגרס אישר לחקור את האינדיאנים לחוקר הנרי סקולקראפט, ביקש איסטמן להתמנות למאייר של פרסום הממצאים.
לבסוף בשנת 1849 בגיל 41, הייתה לו ההזדמנות לכך.
קפטן איסטמן ומשפחתו עברו לוושינגטון, שם נולד בנם הארי בשנת 1854.
איסטמן החל לעבוד על מה שיהיו מאות תמונות להמחשת המחקר המסיבי של סקולקרפט, שפורסם בשישה כרכים בין השנים 1851–1857.
זו הייתה יצירה מונומנטלית שעבורה עבד איסטמן חמש שנים.
באותה תקופה השלים כ־275 עמודי איורים המלווים את ששת הכרכים של סקולקראפט בדבר ההיסטוריה, התנאים ואפשרויות של השבטים הילידים בארצות הברית.
כאשר כרך הראשון יצא לאור בתחילת 1851, איסטמן יכול היה להתגאות בהישגיו.
איוריו המדויקים והביצועים להפליא של חיי הילידים, שצוירו כמעט לחלוטין משרטוטי השדה שלו, הוכיחו שהוא היה הבחירה הנכונה לבצע את העבודה האפית הזו.
עבודתו של איסטמן, השלימה את עבודתם של ציירי הנוף של אסכולת נהר הדסון בתקופתו, שהמחישו בעזרת תמונות הנוף את הרחבת בניית האימפריה של ארצות הברית.
לקראת סוף הקריירה שלו, בדרגת סגן אלוף, הוזמן איסטמן על ידי הוועדה לענייני צבא לצייר תמונות של שבע עשרה מבצרים חשובים.
הוא השלים את הציורים הללו בין השנים 1870–1875.
סת' איסטמן, רישום טופוגרפי, ניו יורק: ויילי ופוטנאם, 1837. ספר לימוד על טכניקות ליצירת מפות וקריאת מפות שהיה ספר חובה בכל שיעורי הטופוגרפיה בווסט פוינט.
איסטמן יצר סמלים לשימוש בכל המפות, והסביר כיצד לייצג גובה, רוחב ועומק על דף נייר דו־ממדי.
הנרי סקולקראפט, מידע היסטורי וסטטיסטי אודות ההיסטוריה, התנאים והסיכויים של שבטי האינדיאנים של ארצות הברית (שישה כרכים), מאויר על ידי סת איסטמן, פילדלפיה, פנסילבניה: ג'יי.בי ליפינקוט ושות', 1851–1857.
זיכרונותיו של הגנרל סת' איסטמן, צבא ארצות הברית, וושינגטון, 1875. תיאור חייו בצבא, על אמנותו, על אשתו השנייה מרי וילדיהם.
הוא לא הזכיר את אשתו הראשונה סטנד סקרד, בתו של מפקד דקוטה, או את בתם וינונה, אותם עזב כאשר הוצב מחדש.
במהלך הצבתו הראשונה בפורט סנלינג, סת' איסטמן בשנת 1830 התחתן עם וואקאן אינאג'ין-ווין, בתו בת החמש עשרה של ראש שבט אינדיאני דקוטה.
בשנת 1832, זמן קצר לאחר לידת בתם ווינונה.
הוא הכריז שנישואיו הסתיימו כאשר הוצב מחדש, כפי שהיה אופייני לגברים אירופאים-אמריקאים רבים שנטשו נשים אינדיאניות וילדיהן.
בתו וינונה הייתה ידועה גם כמרי ננסי איסטמן.
בשנת 1835, בעת שהותו בווסט פוינט, התחתן סת' איסטמן בפעם השנייה, עם מרי הנדרסון, בתם של רופאים מהדרום.
היא ומשפחתה היו מוורנטון, וירג'יניה.
לבני הזוג נולדו חמישה ילדים, חלקם נולדו במהלך המשימה המורחבת של איסטמן במערב כשחזר לפורט סנלינג במשך שבע שנים כמפקד המצודה.
שני בני הזוג התעניינו בתרבות דקוטה.
מרי איסטמן אספה סיפורים ואגדות מסורתיים במהלך שהותם בפורט סנלינג, כהכנה לספר מאוחר יותר שאייר בעלה.
סשה קלאיג'יץ' (בסרבית: Саша Калајџић; נולד ב-7 ביולי 1997) הוא כדורגלן אוסטרי המשחק בעמדת החלוץ בל.א.ס.ק.
קלאיג'יץ' התחיל את הקריירה שלו בקבוצת הכדורגל מקומית בשם דונאופלד וינה מהליגה הרביעית באוסטריה.
בקיץ הצטרף לאדמירה ואקר מליגת העל האוסטרית, אך תחילה שיחק עבור קבוצת המילואים של המועדון מהליגה השלישית במדינה.
ב-30 ביולי 2017 ערך את הופעת הבכורה שלו בקבוצה הראשונה של אדמירה בניצחון 4–1 נגד ריינדורף אלטאך.
ב-27 באוגוסט 2017 הבקיע את שער הבכורה
שלו בקבוצה בהפסד 1–3 לאוסטריה וינה.
ב-5 ביולי 2019 חתם בשטוטגרט מהבונדסליגה השנייה תמורת 2.5 מיליון אירו.
בעונת רשם את עונת השיא שלו בקריירה כאשר כבש 16 שערים ב-33 משחקי ליגה.
ב-30 באוגוסט 2022 חתם בוולברהמפטון וונדררס.
שלושה ימים לאחר מכן ערך הופעת בכורה בקבוצה, בניצחון 0–1 על סאות'המפטון.
ב-7 בינואר 2024 הושאל לאיינטרכט פרנקפורט עד לסוף העונה.
לזכותו של קלאיג'יץ' 6 הופעות בנבחרת הצעירה של אוסטריה.
ב-14 באוקטובר 2020 ערך את הופעת הבכורה שלו בנבחרת הבוגרת בניצחון 0–1 נגד .
ב-25 במרץ 2021 כבש צמד בתיקו 2-2 נגד במסגרת מוקדמות מונדיאל 2022.
סת' לי הוא שחקן, תסריטאי, במאי ואמן לחימה אמריקאי הוא התפרסם לאחר ששיחק בזכות משחקו בסרט הקולנוע "רואה החשבון" משנת 2016.
לי נולד באוסטין, טקסס, ב-17 בינואר 2003 והחל את הקריירה שלו בתעשיית הבידור בגיל 7 לאחר פגישה מקרית עם השחקן ארני רייס ג'וניור (ילד הקראטה).
לאחר שצפה בכמה מסרטיו של רייס עם שגרת אמנויות לחימה, לי התחיל לקחת שיעורי משחק לצד אימון באמנויות לחימה, פעלולים והתעמלות.
תפקידו הראשון היה תפקיד קטן בסרט הקולנוע ספיי קידס 4: כל הזמן שבעולם.
במקביל הופיע לי בפרסומות מקומיות, קמפיינים מודפסים וסרטים קצרים לפני שזכה בקרדיט הטלוויזיה הראשון שלו בתור דניס הצעיר בסדרת הטלוויזיה פילדלפיה זורחת.
הפריצה הגדולה של לי במשחק הגיעה כשגילם הגרסה הצעירה יותר של דמותו של בן אפלק בסרט רואה החשבון שבו הוא זכה לשבחים על גילום ילד עם אוטיזם.
על משחקו בסרט זכה בפרס האמן הצעיר ופרס הבדרן הצעיר לשחקן המשנה הטוב ביותר לנוער בסרט עלילתי.
לאחר מכן לי החל ללמוד ב-"גטו בית הספר לקולנוע" והיה לסטודנט הצעיר ביותר בתוכנית בכיתתו.
הוא סיים את לימודיו בשנת 2019. לי כתב וביים כמה סרטים קצרים וקליפים, הצליח להציע פיילוט שהקרין למנהלים ומפיקים באולפני FX .
סרט נוסף שלו שביים הוקרן עבור מנהלים באולפני יוניברסל NBC .
בשנת 2018 ביים את הסרט הקצר "Depression and Insanity" בו שיחק יאן לואיס קסטלנוס.
בשנת 2019 שיחק בסרט הקולנוע "Runt" לצד קמרון בויס, שנפטר שמן קצר לפני הקרנת הבכורה.
בשנת 2020 שיחק בתפקיד ראשי בסרט הקולנוע "מערב מישיגן".
שנה כותרת תַפְקִידהערות 2013Grow Up, Tony Phillips בריאן קופר 2015Underdog Kids ג'ייק 2016רואה החשבון כריס הצעיר 2019Addicted to You לוק המתבגרRunt כריס 2020 מערב מישיגן סקוטTBAThe Midway Pointדילן
שנה כותרתתפקיד הערות 2012פילדלפיה זורחת דניס הצעיר פרק 1 2014More Than Humanדייוויד 3 פרקים
Chapter 4 - The Name הבן הבמאי סמואל ר' בררה 2012Incident at Public School 173גון מס' 2 הבמאי אנדרו טילי 2012The Guest Speaker בלייק הבמאי קווין נגוין 2015Masks - במאי 2018Depression and Insanity - במאי 2018The Circle כיילב הבמאי שלדון וונג שוורץ 2018The Debt בלייק הבמאי מקס דקר
שנה פרס קטגוריה עבודה מועמדתתוצאההערות 2017פרסי האמן הצעיר ההופעה הטובה ביותר בסרט עלילתי - שחקן משנה לעשרהרואה החשבון 2017פרסי הבדרן הצעיר שחקן המשנה הצעיר הטוב ביותר - סרט עלילתירואה החשבון
סשה קאייה היא שחקנית אמריקאית.
סשה קאייה נולדה בבוסטון, מסצ'וסטס.
היא ואמה עברו לקולומביה כשהייתה בת עשר וחזרו לארצות הברית לאחר שנתיים.
בגיל 17, קאלה עברה ממיאמי ללוס אנג'לס כדי ללמוד לתואר ראשון באמנויות יפות באקדמיה האמריקאית למוזיקה ודרמה (אנ'), שם סיימה את לימודיה בשנת 2017.
באותה שנה שיחקה בסדרת הרשת "Socially Awkward" בדמותה של וירג'יניה.
בספטמבר 2018, קאייה לוהקה לתפקיד השפית לולה רוזלס באופרת הסבון "צעירים חסרי מנוח".
על משחקה בסדרה היא הייתה מועמדת לפרס אמי לתוכניות טלוויזיה יומיות מבצע צעיר מצטיין בסדרת דרמה בשנת 2020. השתתפותה האחרונה בסדרה הייתה ב-15 ביוני 2021.
בפברואר 2021 לוהקה לתפקיד הקולנועי הראשון שלה, גיבורת-העל סופרגירל בסרטי היקום הקולנועי של DC, החל מהסרט "הפלאש", אשר יצא בתאריך 14 ביוני 2023 (בישראל) וב-16 ביוני 2023 (בארצות הברית).
היא תהיה השחקנית הלטינית הראשונה שתגלם את התפקיד.
שנה סרט תפקיד הערותסימוכין 2023הפלאש סופרגירל / קארה זור-אל2024In the Summersאווהלהמר על אהבהסנדרה2026המכהדזיTBAWardriverשרה
שנה סדרה תפקיד הערות 2017 Socially Awkward וירג'יניה סדרת רשת; 3 פרקים 2018–2021צעירים חסרי מנוח לולה רוזלס 273 פרקים2026שוגר
שנה עבודה מועמדת פרס קטגוריה תוצאה 2020 צעירים חסרי מנוחפרס אמי לבידור בשעות היום שחקן צעיר מצטיין בסדרת דרמה
סשה ליאם קיליה-ג'ונס הוא כדורסלן אמריקאי-בריטי המשחק בעמדת הפאוור פורוורד בבילבאו באסקט מליגת העל הספרדית.
בתור פרשמן (סטודנט בשנתו הראשונה) באוניברסיטת קנטקי שיחק קיליה-ג'ונס שיחק 14 משחקים, עם ממוצעים של 2.9 נקודות ו-2.2 ריבאונדים ב-6.9 דקות למשחק.
הוא לא שיחק במשך רוב המחצית השנייה של העונה.
בעונתו השנייה הוא הפך לתורם תכוף יותר מהספסל, עם ממוצעים של 3.3 נקודות ו-2.9 ריבאונדים ב-13.7 דקות למשחק עם 34 הופעות.
לאחר העונה הודיע קיליה-ג'ונס שיעזוב את קנטקי, וב-15 במאי 2018 התחייב להמשיך את קריירת כדורסל המכללות שלו באוניברסיטת המדינה של קרוליינה הצפונית ולהפסיד את עונתו הבאה בשל חוקי ההעברה של ה-NCAA.
ב-28 בפברואר 2019, לפני שהיה כשיר לשחק, קיליה-ג'ונס עזב את NC סטייט כדי להתחיל בקריירה מקצוענית.
באפריל 2019 הצטרף קיליה-ג'ונס ל-Get Better Academy, אקדמיית כדורסל פרטית בפראג.
הוא שיחק 12 משחקים בקבוצת האקדמיה של ספרטה פראג מליגת המשנה הצ'כית, שם העמיד ממוצעים של 18.7 נקודות ו-8.3 ריבאונדים למשחק.
ב-11 ביולי חתם קיליה-ג'ונס בלובן בראונשווייג מהבונדסליגה בכדורסל, אך מעולם לא שיחק משחק רשמי בקבוצה.
בעונת 2019/20 הוא חתם בקאלב/קראמו מאסטוניה המתחרה בליגת הכדורסל הלטבית-אסטונית ובליגת ה-VTB.
הוא העמיד ממוצעים של 10.3 נקודות ו-4.0 ריבאונדים למשחק במועדון.
ב-13 ביולי 2020 חתם קיליה-ג'ונס בדומברובה גורניצ'ה מליגת העל הפולנית.
הוא העמיד ממוצעים של 19 נקודות, 8.9 ריבאונדים, 2 אסיסטים ו-2 חסימות למשחק, אך עזב את הקבוצה בינואר 2021. ב-23 באוגוסט 2021 חתם קיליה-ג'ונס בהפועל גלבוע גליל מליגת העל בכדורסל.
את עונת סיים קיליה-ג'ונס עם 18.4 נקודות ו-7.6 ריבאונדים למשחק, וזכה בתואר מלך הסלים של ליגת העל בכדורסל.
ב-2 באוקטובר 2022 חתם קיליה-ג'ונס באוקלהומה סיטי ת'אנדר מה-NBA במקום סטרלינג בראון שנופה.
ב-4 באוקטובר, לאחר משחק קדם עונה אחד בלבד במדי הת'אנדר, הוא נחתך מסגל הקבוצה.
ב-3 בנובמבר 2022 הוא חתם בקבוצת ליגת הפיתוח של הת'אנדר, אוקלהומה סיטי בלו.
ב-30 ביוני 2023 חתם קיליה-ג'ונס בבילבאו באסקט מליגת ה-ACB הספרדית.
קיליה-ג'ונס, שאמו ילידת בריטניה, הוא אזרח כפול של ארצות הברית ובריטניה.
הוא משחק בנבחרת בריטניה בכדורסל.
קיליה-ג'ונס השתתף במחנה האימונים של הנבחרת לקראת יורובאסקט 2017. הוא זכה בזימון הבינלאומי הראשון שלו מול בטורניר פטרס ב-7 באוגוסט 2017, בגיל 18 בלבד, אבל לא שיחק.
כמה ימים לאחר מכן, קיליה-ג'ונס שיחק בפעם הראשונה וקלע 9 נקודות מול במשחק ידידות סגור.
הוא שיחק עבור בריטניה במוקדמות יורובאסקט 2022.
סשה לואיז פרקינסון היא שחקנית קולנוע וטלוויזיה אנגלייה.
סשה לואיז פרקינסון נולדה ב-11 במרץ 1992 בסלפורד, מנצ'סטר רבתי.
היא למדה בבית הספר התיכון "ווקדן".
ב-22 בפברואר 2018, פרקינסון ספרה שיש לה אנדומטריוזיס.
המצב הוביל לניתוח באפריל 2017 להסרת ציסטות רירית הרחם מהשחלות שלה יחד עם רקמות אנדומטריוזיס אחרות מהאזורים הסובבים אותו.
ב-15 בדצמבר 2008, פורסם כי פרקינסון לוהקה לתפקיד חוזר באופרת הסבון הבריטית "קורוניישן סטריט", שם היא מגלמת את שאן פאוורס.
פרקינסון הופיע לראשונה על המסך ב-26 בינואר 2009, כידידה של הדמות סופי וובסטר, בגילומה של השחקנית ברוק וינסנט.
שאן וסופי הפכו מאוחר יותר לזוג הלסבי הראשון של אופרות הסבון באביב 2010. בשל הפופולריות של קו העלילה, ההפקה האריכה את החוזה של פרקינסון עד 2011. פרקינסון החליטה לעזוב את הסדרה, וצילמה את הסצנות האחרונות שלה ב-18 בנובמבר 2011. סצנות אלו הוקרנו בפרק ב-30 בדצמבר 2011.
בין השנים 2013–2014 שיחקה בסדרת הטלוויזיה "The Mill".
בשנת 2015 החלה לשחק בסדרת הטלוויזיה מר סלפרידג'.
היא המשיכה להופיע בעונתה הרביעית של הסדרה בשנת 2016.
בשנת 2018 שיחקה בסרט הקולנוע "Apostasy".
בשנת 2020 שיחקה בעונה התשיעית של סדרת הטלוויזיה רגליים קרות.
בשנת 2022 שיחקה בסרט "אמילי".
סת' מייקל מגזינר הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס השני של מדינת רוד איילנד מאז ינואר 2023. מגזינר, חבר המפלגה הדמוקרטית, מייצג מחוז בחירה החולש על דרום ומערב רוד איילנד.
בשנים 2015–2023 שירת כגזבר מדינת רוד איילנד תחת המושלת ג'ינה ריימונדו.
מגזינר נולד בבריסטול, רוד איילנד לאיירה וסוזאן מגזינר.
סת' הוא בנם הבכור של הזוג ולו שני אחים.
הוא למד בבית הספר הפרטי מילטון שבמילטון, מסצ'וסטס.
את התואר הראשון שלו בהיסטוריה עשה מגזינר באוניברסיטת בראון, שם כיהן גם כנשיא תא הסטודנטים הדמוקרטים.
הוא עשה תואר השני במנהל עסקים באוניברסיטת ייל.
בין התארים עבד מגזינר בבית ספר יסודי באופלואסאס שבמדינת לואיזיאנה.
ב-22 באוקטובר 2013 הודיע מגזינר כי בכוונתו להתמודד על תפקיד הגזבר הכללי של מדינת רוד איילנד, הוא נבחר לתפקיד בנובמבר 2014.
ב-14 בספטמבר 2021 מגזינר הודיע על התמודדותו בבחירות לתפקיד מושל רוד איילנד.
הקמפיין שלו התמקד בזכויות הפלה, אנרגיה ירוקה והגבלת השימוש בנשק חם.
עם זאת, בינואר 2022 פרש מהמירוץ והודיע כי בכוונתו להתמודד על ייצוג מחוז הקונגרס השני של רוד איילנד (בעקבות פרישתו של חבר בית הנבחרים המכהן מטעם מחוז זה, ג'ים לנג'ווין).
מגזינר היה תושב מחוז הקונגרס הראשון של רוד איילנד ולאחר ביקורת רבה מצד מתנגדיו שטענו כי הוא כלל לא תושב המחוז, הוא עבר להתגורר בדירה שכורה בקרנסטון (עם זאת, החוק בארצות הברית מחייב מועמד להיות חבר המדינה אותה הוא מייצג בלבד).
הוא גבר על חמישה מועמדים אחרים בפריימריז שנערכו בספטמבר 2022 ובבחירות הכלליות ניצח לאחר שקיבל יותר מ-50% מהקולות.
ב-3 בינואר 2023 הוא הושבע לתפקידו כחבר הקונגרס.
סשה קיקואוה , הידועה בעיקר בשם הבמה שלה סשה קולבי , היא מלכת דראג ומתחרה בתחרויות יופי אמריקאית.
ב-2012 היא זכתה בתחרות מיס קונטיננטל.
ב-2023 היא זכתה בעונה ה-15 של המרוץ לדראג של רו פול.
סשה קולבי נולדה בוויימנלו, הוואי.
היא גדלה בבית שמרני של עדי יהוה.
כנערה, היא התלבשה בדראג בסתר.
היא הייתה נועלת את עצמה בחדר המקלחת ולובשת את הבגדים של אחותה.
סשה קולבי תוארה כ"מלכת יופי", "אגדת דראג" ו"אגדת תחרויות יופי".
היא זכתה בתחרות מיס קונטיננטל ב-2012.
סשה קולבי ידועה גם כאקטיביסטית לזכויות טרסג'נדרים.
ב-2020, היא ייצגה את הוואי בסרטון של הליגה ההומו-לסבית נגד השמצה אשר כלל מלכות דראג מכל 50 המדינות ו-וושינגטון די.
סי במטרה לעודד בוחרים בבחירות לנשיאות ארצות הברית 2020. לפני מגפת הקורונה, היא ארגנה אירוע חודשי כוללני לטרנסג'נדרים ב-The Chapel, בר גיי בווסט הוליווד, קליפורניה.
ב-2018, סשה קולבי לוהקה למופע הדראג של סאשה ולור, "NightGowns" והופיעה בסדרה דוקומנטרית על המופע.
יחד עם מלכות דראג אחרות, סשה קולבי הלכה על המסלול לפני ההופעה של ג'ניפר לופז בטקס פרסי המוזיקה של iHeartRadio בתלבושת בהשראת לופז.
ב-2023, סשה קולבי לוהקה לעונה ה-15 של המרוץ לדראג של רו פול והיא זכתה בעונה.
סשה קולבי היא ההוואית הילידה הראשונה שלוהקה למרוץ לדראג של רו פול והפולינזית הראשונה שזוכה בתוכנית.
היא הטרנסג'נדרית הרביעית שזוכה בתוכנית אחרי וילו פיל בעונה 14, קיילי סוניק לאב באולסטארס 6 וג'ינקס מונסון באולסטארס 7.
סשה קולבי היא אישה טרנסית.
היא גרה בשיקגו ובלוס אנג'לס.
היא אם הדראג של קרי קולבי שהתחרתה בעונה ה-14 של המרוץ לדראג של רו פול.
לקולבי יש מורשת הוואית ילידית ואירית.
+שנהשםתפקידהערותמקור2018הוואי חמש-אפסמייליעונה 9, פרק 4: "A'ohe Kio Pohaku Nalo i Ke Alo Pali"2022Boss'd Upעצמהפרק: "No I in Team"2023המרוץ לדראג של רו פול: עונה 15מתמודדתזוכהרופול: הכול בחוץ: עונה 14
+שנהשםאומןמקור2016Tongue Pop the Halls"אליסה אדוורדס2017"She's Gotta Habit"דיטוקס, אליס מיאה וקאשה הנרי2018"Excuse the Beauty"לטריס רויאל2021"GAP"היידי אן קלוזט ווידו וון דו"Queen of the North"ברוק לין הייטס ופריאנקה"Blame It on the Edit"רופול, אניטרה, לאקס נואר לונדון, מיסטרס איזבל ברוקס וסשה קולבי
סת' קוינטרו הוא נהג מרוצים אמריקאי המתחרה במרוצי שטח.
קוינטרו הוא חלק מקבוצת רד בול המתחרה במסגרת אליפות העולם בראלי-רייד ומחזיק בשיא הניצחונות בסטייג'ים במהלך מרוץ ראלי דקר בודד (12 ניצחונות בשנת 2022).
קווינטרו גדל בסן מרקוס, קליפורניה ובגיל ארבע כבר רכב על טרקטורונים.
בגיל 10 החל להתחרות ובגיל 11 זכה באליפות העולם בטרקטורונים לנוער.
בשנת 2015 זכה בשנית באליפות העולם.
בשנת 2018 החל להתחרות בקטגוריות המקצועניות בחסות חברת רד בול.
בעונת הבכורה שלו סיים במקום השני במרוץ מינט 400 ובוגאס לרינו.
בשנת 2019 זכה באליפות הטוב במדבר בקטגוריית הטרקטורונים לאחר שניצח 6 מרוצים במהלך העונה.
בשנת 2020 החל להתחרות במרוצים בין-לאומיים ושנה לאחר מכן ערך את הופעת הבכורה בראלי דקר.
בנוסף, השתתף בשני אירועים במסגרת גביע העולם של ה-FIA בראלי קרוס-קאנטרי.
בראלי דקר ניצח 6 סטייג'ים והיה למנצח הצעיר בתולדות המרוץ.
שנה לאחר מכן קבע שיא ניצחונות באירוע בודד לאחר שניצח ב-12 מתוך 13 הסטייג'ים של המרוץ.
בסטייג' היחיד שאותו לא הצליח לנצח הוא הפסיד יותר מ-17 שעות עקב בעיות טכניות ובסיום המרוץ דורג במקום ה-16 בדירוג הכולל של הקטגוריה.
מלבד ראלי דקר השתתף בעונת הבכורה של אליפות העולם בראלי-רייד בה השיג ניצחון בראלי מרוקו ודורג שני בסיום העונה.
בשנת 2023 ניצח בשני סטייג'ים וסיים במקום השני בדירוג הכולל של הדקר.
לקראת ראלי דקר בשנת 2024 עבר להתחרות בקטגוריית המכוניות (T1+) והצטרף לקבוצת טויוטה.
סת' שוסטק הוא אסטרונום וסופר אמריקאי.
משמש כאסטרונום הבכיר של מכון SETI .
נולד למשפחה יהודית במחוז ארלינגטון שבווירג'יניה, ארצות הברית.
בנם של ארתור וברטה (לבית גורטנבורג) שוסטק.
שוסטק סיים תואר ראשון בפיזיקה מאוניברסיטת פרינסטון ודוקטורט באסטרופיזיקה מ.
בתחילת דרכו המקצועית עסק בחקר תנועת הגלקסיות באמצעות טלסקופי רדיו בארצות הברית ובהולנד, במטרה להבין את גורל היקום.
ב-1999 יצר סדרה בת 12 הרצאות וידאו בנושא "החיפוש אחר חיים אינטליגנטיים בחלל", עבור "The Teaching Company" .
מאז 2001 מכהן שוסטק כאסטרונום הבכיר במכון SETI, ארגון ללא כוונת רווח שמטרתו לחקור, להבין ולהסביר את מקורם, טבעם ושכיחותם של חיים ביקום.
שוסטק פעיל מאוד בהסברה הציבורית ובקירוב המדע אל הקהל הרחב.
מאז 2002 הוא מנחה את התוכנית השבועית ברדיו של מכון SETI, בשם "Big Picture Science" , שבה הוא מראיין אורחים על מחקרים מדעיים עדכניים בתחומים שונים.
כמו כן הוא מופיע לעיתים קרובות בסדרות טלוויזיה דוקומנטריות העוסקות באסטרונומיה, חיים מחוץ לכדור הארץ, ונושאים קשורים.
שוסטק פרסם 4 ספרים וכמעט 300 מאמרים פופולריים על אסטרונומיה, טכנולוגיה, קולנוע וטלוויזיה.
ב-2004 זכה בפרס קלומפקה-רוברטס של האגודה האסטרונומית של האוקיינוס השקט על תרומתו המשמעותית להבנה וההערכה הציבורית של האסטרונומיה.
שוסטק השתתף כיועץ בסרט המדע הבדיוני "כשהעולם עמד מלכת" מ-2008. כמו כן שיחק תפקידים שונים בסרטים וסדרות טלוויזיה הקשורים לחיים מחוץ לכדור הארץ ולחיפוש אינטליגנציה חוצנית.
סשה קיבל היא זמרת-יוצרת אנגליה.
קיבל גדלה על מוזיקת נשמה והיפ-הופ, כשכמה מהשפעותיה העיקריות הן דוני האת'וויי, אריתה פרנקלין, מרווין גיי ולורן היל.
הטעם האקלקטי שלה בא לידי ביטוי בכתיבת השירים והעיבודים שלה, אותם היא מתארת כמתפתחים כל הזמן.
קיבל סיימה את לימודיה בבית הספר BRIT לאחר מכן הוחתמה בלייבל העצמאי Disturbing London שנוסד על ידי טייני טמפה.
קיבל חתמה על הסכם ניהול עם Disturbing London לאחר מכן היא חתמה על עסקה עם חברת הבת של יוניברסל מיוזיק גרופ, פולידור רקורדס.
קיבל הוציאה את המיני-אלבום הבכורה שלה Black Book בשנת 2013. באותו השנה הופיעה בפסטיבל London Wireless Festival, לאחר מכן היא כתבה את השיר "Only for Tonight" בו התארחה עבור הדי ג'יי DJ Zinc.
לאחר מכן קיבל שימשה כמופע חימום בסיבוב הופעות של ההרכב דיסקלוז'ר, היא התארחה בשיר שלהם "Voices".
ב-19 במאי 2014, הוציאה קיבל את המיני-אלבום השני שלה, בן ארבע רצועות, Lemongrass and Limeleaves.
אלכסנדרה מיריאנה מונה ינקוביץ' (בסרבית: Александра Мирјана Мона Јанковић; נולדה ב-29 באפריל 1988), הידועה בשמות הבמה יאנקס, סאשקה יאנקס ו-מיס ג'וקבוקס, היא זמרת-יוצרת ומפיקה מוזיקלית סרבית.
ינקוביץ' שימשה בעבר כזמרת ליווי של אמנים רבים, ביניהם מילאן סטנקוביץ' באירוויזיון 2010, נינה רדויצ'יץ' באירוויזיון 2011, ובויאנה סטמנוב באירוויזיון 2015. בשנת 2012 השתתפה בתוכנית הריאליטי המוזיקלית Prvi glas Srbije ("הקול הראשון של סרביה"), תחרות כישרונות בסגנון The Voice.
ינקוביץ' נולד בשנת 1988 בסמדרבו, אז הרפובליקה הפדרלית הסוציאליסטית של יוגוסלביה.
בילדותה החלה ללמוד נגינה על כינור, אך בהמשך עברה לפסנתר.
כמקורות השראה מוזיקליים ציינה ינקוביץ' את סגנונות הג'אז, הפופ והרוק.
כנערה השתתפה בתחרות הכישרונות של תאגיד השידור הסרבי 3K dur.
בשנים 2006 ו-2007 השתתפה בפסטיבל SunFlower בעיר זרניאנין, בשנת 2007 התמודדה בפסטיבל Art Zone בבולגריה, ובשנת 2008 השתתפה בפסטיבל PAN Music, בו זכתה בתואר "תגלית השנה".
במרץ 2009 השתתפה ינקוביץ' בתחרות Beovizija, הקדם הלאומי הסרבי לאירוויזיון 2009, עם השיר "Nauči me" ("למד אותי").
שלב חצי הגמר התקיים ב-8 במרץ, ובמהלך הגמר הופיעה ינקוביץ' רביעית בסדר ההופעות וסיימה במקום השמיני עם 6 נקודות.
ב-18 באפריל 2009 הופיעה בקונצרט ההומניטרי "Darujte život" ("העניקו חיים") בעיר הולדתה סמדראבו.
ב-1 ביולי ביצעה את ההמנון הלאומי של סרביה, "Bože pravde", יחד עם שני זמרים נוספים, בטקס הפתיחה של האוניברסיאדה ה-25 שנערכה בבלגרד.
היא שרה את ההמנון גם בטקס קבלת הפנים הרשמי של נבחרת סרביה בכדורסל, לאחר זכייתה במדליית הכסף באליפות אירופה בכדורסל 2009.
במאי 2010 שרה ינקוביץ' קולות רקע עבור מילאן סטנקוביץ' בתחרות האירוויזיון 2010. באותה שנה השתתפה, יחד עם ניקולה סאריץ', בפסטיבל Sunčane Skale בעיר הרצג נובי שבמונטנגרו, עם השיר "Uhvati dan" ("תפוס את היום").
בדצמבר אותה שנה ביצעה שוב את ההמנון "Bože pravde", הפעם באירוע חגיגי לרגל זכייתה של נבחרת גביע דייוויס של סרביה בטורניר גביע דייוויס 2010. בשנת 2011 שימשה שוב כזמרת ליווי בתחרות האירוויזיון, הפעם עבור נינה רדויצ'יץ'.
ביוני אותה שנה כיהנה כחברה בצוות השיפוט של תחרות הכישרונות Staropramen.
באוגוסט הופיעה לצד הפסנתרן והמלחין אלכסנדר סאשה לוקנר במסגרת פסטיבל הקיץ של גַּרְדוֹש (Summer at Gardoš Festival).
בדצמבר 2011 אימצה ינקוביץ' באופן רשמי את שם הבמה מיס ג'וקבוקס, והכריזה על יציאת הסינגל החדש שלה "Nikome nije lako" ("לאף אחד זה לא קל").
בקליפ לשיר הופיעו מוזיקאים סרבים מוכרים, בהם דרגוליוב ג'וריצ'יץ' וניקולה סאריץ'.
בשנת 2012 השתתפה בעונה השנייה של תוכנית הכישרונות Prvi glas Srbije ("הקול הראשון של סרביה"), גרסה סרבית לפורמט The Voice.
ינקוביץ' עברה בהצלחה את שלב האודישנים ואת שלב הדו-קרב, והגיעה להופעות החיות.
היא הודחה בשלב השישי של ההופעות החיות, לאחר שקיבלה את מספר הקולות הנמוך ביותר מהקהל.
קודם לכן הייתה מועמדת להדחה, אך ניצלה על ידי צוות השופטים שכלל את ולדו גאורגייב, אלכסנדרה רדוביץ' וסאשה מילושביץ' מארה.
בהופעותיה במסגרת Prvi glas Srbije ביצעה ינקוביץ' מספר שירים בסגנונות שונים.
ב-25 בדצמבר, שלושה ימים לאחר הדחתה מהתוכנית, שיבחה הזמרת האמריקאית הדסון בטוויטר את ביצועה של ינקוביץ' לשיר "One Night Only".
בינואר 2013 הוציאה ינקוביץ' את הסינגל החדש שלה "Ćošak" ("פינה").
בפברואר השתתפה בתחרות Beosong 2013, הקדם הלאומי הסרבי לאירוויזיון 2013, עם השיר "Duga u tvojim očima" ("קשת בענייך"), וסיימה במקום השלישי.
בשנת 2018 ניסתה לייצג את סרביה שוב באירוויזיון, עם השיר "Pesma za tebe", והגיעה למקום השני בתחרות הקדם Beovizija 2018. בשנת 2019 חזרה לתחרות עם השיר "Da li čuješ moj glas", וסיימה במקום השלישי.
ב-21 בדצמבר 2023 הוכרזה כאחת המשתתפות בתחרות Pesma za Evroviziju '24, הקדם הסרבי לאירוויזיון 2024, עם השיר "Kolo".
סת' פדלפורד היה פוליטיקאי אמריקאי מרוד איילנד, איש המפלגה הרפובליקנית, שכיהן כסגן מושל רוד איילנד בשנים 1863–1865, וכמושל רוד איילנד ה-31 בשנים 1869–1873.
סת' פדלפורד נולד בטאונטון שבמסצ'וסטס, כבנם של ג'ון ומרי (לבית הית') פדלפורד.
הוא היה צאצא מדור שישי של ג'ונתן פדלפורד שנולד באנגליה ב-1628. הוא התחנך בבית ספר מקומי, ונכנס לעבוד בעסק של חנות מכולת במשך ארבעים שנה.
בשנים 1837–1841 ייצג פדלפורד את הרובע החמישי במועצת העיר פרובידנס, ובשנים 1851–1852 הוא ייצג את הרובע השני.
החל מ-1837 הוא שימש במשך 15 שנה כחבר מועצת החינוך של פרובידנס.
פלדפורד היה אוניטרי באמונתו ומתנגד לעבדות, והיו לו קשרים עם חברת הסיוע למהגרים של ניו אינגלנד שלקחה חלק באירועי קנזס המדממת.
בשנים 1852–1853 הוא כיהן כנציג פרובידנס בבית הנבחרים של רוד איילנד.
פדלפורד היה תומך במפלגה הוויגית, וכאשר עלתה במקומה המפלגה הרפובליקנית הוא הצטרף לשורותיה.
בבחירות למשרת מושל רוד איילנד של 1860 הוא היה מועמד, אך הובס על ידי ויליאם ספראג הרביעי כאשר רפובליקנים מתנגדי המלחמה ובעלי אינטרסים בתעשיית הטקסטיל חברו לדמוקרטים ותמכו בספראג, אחיינו של המושל לשעבר והסנאטור ויליאם ספראג השלישי.
ב-1863 הוא נבחר כסגן מושל רוד איילנד, תפקיד בו הוא כיהן שנתיים.
ב-1869 נבחר פלדפורד כמושל וכיהן בתפקיד עד 1873 כאשר הוא בחר שלא להתמודד על התפקיד לתקופת כהונה חמישית.
במהלך תקופת כהונתו כמושל הוקמה ברוד איילנד מערכת יסודית של פיקוח על בתי הספר, הוקמו בתי מדרש למורים מטע המדינה, וההקצבות לחינוך הציבור הוכפלו פי ארבעה.
לאחר תום כהונתו כמושל נבחר פדלפורד לתקופת כהונה של שלוש שנים בוועד הקרן לתשלום החזרי חובות של ארצות הברית , וב-1876 נבחר לתקופת כהונה נוספת של שלוש שנים בתפקיד.
ב-1834 נשא פדלפורד לאישה את לואיזה רודס, ולשניים נולדו שלוש בנות ובן.
לאחר מותה של לואיזה ב-1845 נישא פדלפורד בשנית למרי (ברטון) פירס, ולשניים לא נולדו ילדים.
סת' פדלפורד נפטר בפרובידנס ב-26 באוגוסט 1878. הוא נטמן בבית הקברות סוואן פוינט שבעיר.
הסתיו הוא אחת מארבע עונות השנה, מציין את המעבר בין הקיץ לחורף ובשל כך מהווה עונת מעבר.
באזורים ממוזגים הסתיו הוא העונה בה רוב הגידולים החקלאיים נאספים, ויש שלכת שבמהלכה העצים משירים את עליהם, מזג האוויר קריר וגשם יורד.
בישראל, שבה האקלים הוא ים תיכוני, הסתיו הוא העונה שבה יורדים הגשמים הראשונים, אך שאר המאפיינים הנפוצים בסוגי אקלים ממוזגים אינם קיימים בשל היעדר עצים נשירים.
ברצועת המדבריות שבאזורים הסובטרופיים (שישראל נמצאת בקצה הצפוני שלהם) שולטות עדיין מערכות תרמיות, כמו האפיק הפרסי והאפיק מים סוף.
בסתיו גם מתחולל לעיתים שרב.
מערכות אלה דועכות לקראת סוף עונת המעבר.
לפי ההגדרה האסטרונומית, הסתיו מתחיל ביום השוויון, שבו אורך היום שווה לאורך הלילה, ומסתיים ביום ההיפוך שבו היום הוא הקצר ביותר בשנה והלילה הוא הארוך ביותר בשנה.
בחצי הכדור הצפוני הסתיו מתחיל ב-22 בספטמבר ונגמר ב-21 בדצמבר ולפי דעת פרשנים אחרים, הסתיו מתחיל ב-23 בספטמבר וכלה ב-22 בדצמבר.
בחצי הכדור הדרומי הסתיו מתחיל ב-22 במרץ ונגמר ב-21 ביוני.
לשם הפשטות, יש מחשיבים כסתיו את החודשים ספטמבר, אוקטובר ונובמבר בחצי הכדור הצפוני, ואת החודשים מרץ, אפריל ומאי בחצי הדרומי.
המילה "סתיו" היא מילה יחידאית בתנ"ך, שם מופיעה כמילה נרדפת לחורף.
בלשון חז"ל עונת הסתיו נקראת תקופת תשרי.
בלוח השנה במגילות קומראן הסתיו נקרא זרע.
הסתיו הישראלי הוא עונת מעבר הפכפכה המתאפיינת בשינויים קיצוניים במזג האוויר במרווחים של שעות בודדות.
ייתכנו ימים שרביים לצד ימים גשומים מלווים בסופות רעמים.
במהלך הסתיו משפיעה על ישראל מערכת שנקראת אפיק ים סוף.
זוהי מערכת קשה מאוד לחיזוי אשר עשויה לגרום ליום שרבי כמו גם ליום גשום.
בנוסף, יכולים להופיע בסתיו שקעים קפריסאיים ראשוניים אשר גורמים למזג אוויר בעל אופי חורפי.
המפה המצורפת היא דוגמה למקרה כזה.
ברוב מדינות אירופה הסתיו יציב יותר מאשר בישראל, ומהווה מעבר טבעי בין הקיץ החמים לחורף המקפיא.
בתרבות ובשירה הסתיו מסמל נוגות עדינה ועצב רומנטי.
שעות האור מתקצרות דבר שמשפיע על אנשים רבים במלנכוליה והתכנסות.
ביאליק, בשירו "הקיץ גווע", מתאר את יופיו של הסתיו יחד עם העצב שהוא נושא בהיותו מבשר החורף, עונה קשה ומסוכנת לעניי מזרח אירופה בתקופתו.
בין שירי הסתיו הידועים בעברית ניתן למצוא את "רוח סתיו" (יחיאל מוהר/יוחנן זראי), "סתיו" (שמשון חלפי/משה וילנסקי), "ציפורים נודדות" (זה היה עם בוא הסתיו) (יורם טהרלב/אפי נצר), "סתיו בחלונות" (אמיתי נאמן) ועוד שירים נוספים.
ביהדות חגי תשרי – ראש השנה, יום כיפור וסוכות – חלים בסתיו, דבר המגדיל את חגיגיות העונה והופך אותה לסמל להתחלה חדשה.
גם תחילתה של שנת הלימודים והשנה האקדמית בעונת הסתיו מוסיפה לסמליות זו.
פרח החצב נחשב למבשר בואו של הסתיו בישראל, והחיות המזוהות עם עונה זו הם השבלולים והציפורים הנודדות (הנחליאלי, לדוגמה).
פרחי סתיו נוספים הם סתוונית היורה, כרכום חורפי, חלמונית גדולה, נרקיס סתווי ולקראת סוף הסתיו גם נרקיס מצוי.
המין הפולש טיונית החולות מגיעה לשיא פריחתה בסוף הקיץ והסתיו.
מהפכות 1989 או מהפכות סתיו העמים, היו סדרה של אירועים במרכז אירופה ומזרחה בסתיו של 1989. במהלך אירועים אלה מספר ממשלות קומוניסטיות בסגנון סובייטי נפלו תוך מספר חודשים.
מקור השם "סתיו העמים" הוא בכינוי שניתן לסדרת מהפכות ומלחמות דמוקרטיות שאירעו ב-1848 הידועות בשם "אביב העמים".
מהפכות סתיו העמים החלו באופן שאיננו אלים בפולין.
משם התפשט גל המהפכה שאיננו אלים לגרמניה המזרחית, לצ'כוסלובקיה, להונגריה ולבולגריה.
ברומניה, לעומת זאת, הופל המשטר הקומוניסטי באופן אלים וניקולאה צ'אושסקו, הדיקטטור הרומני, ואשתו אלנה, אף הוצאו להורג.
מהפכות אלו שינו באופן משמעותי את מאזן הכוחות העולמי, ויחד עם התפרקות ברית המועצות, סימנו את סוף המלחמה הקרה.
אף על פי שמספר מדינות מהגוש המזרחי התנסו ברפורמות פוליטיות וכלכליות מתונות כבר משנות ה־60 של המאה ה־20, עלייתו לשלטון המנהיג הסובייטי, מיכאיל גורבצ'וב שיזם מספר רפורמות ליברליות חשובות בברית המועצות, ב-1985, סימנה את המגמה בכל הגוש המזרחי.
הסימנים הראשונים של רפורמה גדולה הגיעו ב-1986 כאשר גורבצ'וב פתח במדיניות הגלאסנוסט (פתיחות) בברית המועצות, והדגיש את הצורך ברפורמה כלכלית, הפרסטרויקה (בנייה מחדש).
באביב 1989, ערכה ברית המועצות לראשונה בחירות רבות-משתתפים.
דרך החשיבה החדשה של הממשלה הסובייטית עוררה הדים גם בשאר מדינות מזרח אירופה.
ברית המועצות - שלפני הרפורמה התמידה בדוקטרינת ברז'נייב לפיה יש להשתמש בכוח צבאי כדי לדכא כל התנגדות במדינות הלוויין המזרח-אירופאיות שלה - התירה ואפילו עודדה רפורמות ברחבי האזור.
המכשול הגדול ביותר של ברית המועצות ליחסים טובים עם המעצמות המערביות היה מסך הברזל שבין המזרח למערב.
כל זמן שברית המועצות השתמשה בכוח כדי לאכוף את רצונה במזרח אירופה, היא לא יכלה לקבל הערכה או עזרה מערבית.
גורבצ'וב זירז את עמיתיו המזרח-אירופים לחקות את הגלסנוסט והפרסטרויקה.
חלק ממדינות הגוש הסובייטי דוגמת הונגריה ופולין עודדו על ידי הליברליזציה שהתפשטה ממזרח למערב.
מדינות אחרות מהגוש נשארו ספקניות והפגינו סלידה כלפי הרפורמה.
משטרים אלו חששו מאיבוד כוחם המגובה בכוח צבאי ותמיכה כלכלית מברית המועצות.
מנהיגים קומוניסטים נוקשים כמו אריך הונקר במזרח גרמניה, טודור ז'יבקוב בבולגריה וגוסטאב הוסק בצ'כוסלובקיה, האמינו שהרפורמות של גורבצ'וב יהיו לטווח קצר, והתעלמו מקריאותיה של הממשלה הסובייטית לשינוי.
עד 1989, ברית המועצות חזרה בה מדוקטרינת ברז'נייב ואימצה מדיניות אי-התערבות ביחסים פנימיים במדינות ברית ורשה.
פולין (והונגריה אחריה) הייתה למדינה הראשונה מבין מדינות ברית ורשה שהסובייטים יישמו בה את הדוקטרינה החדשה.
מהומה בציבור הפועלים בפולין במהלך 1980 הובילה להיווצרותו של איגוד מקצועי עצמאי בשם "סולידריות", שהונהג על ידי לך ואלנסה.
ארגון זה והעומד בראשו צברו עם הזמן כוח פוליטי רב.
ב-13 בדצמבר 1981, המנהיג הקומוניסטי וויצ'ך ירוזלסקי, שחשש מהתערבות סובייטית, החל לנקוט אמצעים חריפים נגד תנועת סולידריות, הכריז משטר צבאי בפולין, השעה את פעילות התנועה, וכלא זמנית את רוב מנהיגיה.
במהלך שנות ה-80, סולידריות המשיכה לפעול כארגון מחתרתי, ונתמכה על ידי הכנסייה הקתולית וה-CIA.
בשנות ה-80 המאוחרות, הפכה סולידריות חזקה מספיק כדי לסכל את ניסיונותיו של ירוזלסקי לרפורמה, ערכה שביתות כלל-ארציות ב-1988, ואילצה את הממשל לנהל עמה משא ומתן להשגת הסכמות.
באפריל 1989, קיבלה סולידריות הכרה רשמית על פי החוק, והורשתה להשתתף בבחירות לסיים ולסנאט שנערכו ב-4 ביוני 1989. היקף הניצחון של סולידריות עלה על כל התחזיות וגרם לרעידת אדמה פוליטית בפולין.
מועמדי סולידריות זכו בכל המושבים שהם הורשו להתחרות עליהם בבחירות לפרלמנט, ובבחירות לסנאט זכו ב-99 מתוך 100 המושבים.
באותו זמן, מועמדים חשובים רבים מטעם המפלגה הקומוניסטית כשלו מלקבל אפילו את המספר המינימלי של קולות שנדרשו כדי לזכות באותם המושבים שנשמרו עבורם.
ממשלה חדשה, שאיננה קומוניסטית, ראשונה מסוגה במזרח אירופה, הושבעה בפולין בספטמבר 1989.
בעקבות המהפכה בפולין, הייתה הונגריה הבאה בתור לקבוע את עצמאותה.
באוקטובר 1989, המפלגה הקומוניסטית בהונגריה כינסה את הקונגרס האחרון שלה והקימה את עצמה מחדש בתור המפלגה הסוציאליסטית ההונגרית.
בישיבה היסטורית שנמשכה מ-16 באוקטובר עד 20 באוקטובר, אימץ הפרלמנט חקיקה שהסדירה בחירות פרלמנטריות רבות-משתתפים ובחירות נשיאותיות ישירות.
החקיקה שינתה את המשטר ההונגרי מרפובליקה עממית לרפובליקה דמוקרטית שהבטיחה זכויות אדם ואזרח, יצרה מבנה מוסדי שהבטיח הפרדה מלאה של הרשויות - השופטת, המבצעת והמחוקקת.
אחרי שהממשלה הרפורמית של הונגריה פתחה את גבולותיה ואירועי הפיקניק הפאן-אירופי, מספר גדול של תושבים מגרמניה המזרחית החלו להגר לגרמניה המערבית דרך הגבול ההונגרי עם אוסטריה.
בסוף ספטמבר 1989, יותר מ-30,000 תושבי מזרח גרמניה ברחו למערב.
אלפי תושבים מזרח-גרמניים אף ניסו להגיע למערב על ידי ביום שביתות רעב במתקנים דיפלומטיים במערב גרמניה ובבירות מזרח אירופאיות אחרות.
היציאה ההמונית יצרה דרישה לשינוי פוליטי במזרח גרמניה, והפגנות המוניות של מאות אלפי אנשים במספר ערים, בייחוד בלייפציג, המשיכו להיערך והיקפן גדל.
בשישה ובשבעה באוקטובר, ביקר גורבצ'וב במזרח גרמניה כדי לציין את יום השנה ה-40 להקמת גרמניה המזרחית, והמריץ את המנהיגות במזרח גרמניה להסכים לרפורמה.
עם זאת, אריך הונקר עמד בסירובו לכל רפורמה פנימית, והמשטר אף אסר את הפצתם של כתבי עת סובייטים, שראה אותם כחתרניים.
כשבפניהם תסיסה אזרחית מתמשכת, מפלגת האיחוד הסוציאליסטי של גרמניה, שהחזיקה במושכות השלטון, הדיחה את הונקר באוקטובר, והחליפה אותו באגון קרנץ.
הרשויות בגרמניה המזרחית לא יכלו לחסום את זרם המהגרים למערב גרמניה דרך הונגריה, צ'כוסלובקיה ופולין.
בסופו של דבר קרסה ההתנגדות הממשלתית תחת הלחץ הציבורי, וב-9 בנובמבר אישרו מעבר אזרחים מגרמניה המזרחית למערב ברלין ומערב גרמניה, דרך כל נקודות הגבול.
מאות אלפי אנשים ניצלו את ההזדמנות החדשה.
נקודות חדשות נפרצו בחומת ברלין ובשאר הגבול עם המערב.
פתיחת חומת ברלין הייתה מהלך קריטי בהשלכותיו על מזרח גרמניה.
מאורע זה הוביל להאצה ברפורמות במזרח גרמניה שהביאו עד לאיחוד גרמניה ב-3 באוקטובר 1990.
אזרחי צ'כוסלובקיה, המעודדים מהאירועים במזרח גרמניה השכנה, ומהיעדר תגובה סובייטית, התאספו ברחובות כדי לדרוש בחירות חופשיות.
ב-17 בנובמבר 1989, הפגנה שלווה של סטודנטים בפראג דוכאה בחומרה על ידי המשטרה.
אירוע זה עורר מספר הפגנות גדולות מ-19 בנובמבר עד לסוף דצמבר, ושביתה כללית בת שעתיים של כלל האוכלוסייה ב-27 בנובמבר.
מספר המפגינים הלא אלימים שהתאסף בפראג ב-20 בנובמבר גדל תוך יום אחד מ-200,000 לכחצי מיליון.
עם נפילת משטרים קומוניסטים בשכונותיה והתרבות ההפגנות ברחובות, הכריזה המפלגה הקומוניסטית של צ'כוסלובקיה ב-28 בנובמבר שהיא מוותרת על מונופול השליטה בכוח פוליטי.
גדרות תיל הוסרו מהגבול עם מערב גרמניה ואוסטריה בדצמבר.
שלט בפראג סיכם את המהפכות האזוריות כך: "פולין - 10 שנים; הונגריה - 10 חודשים; מזרח גרמניה - 10 שבועות; צ'כוסלובקיה - 10 ימים".
ב-10 בדצמבר מינה המנהיג הקומוניסטי גוסטב הוסק את הממשלה הלא-קומוניסטית הראשונה בצ'כוסלובקיה מאז 1948 ופרש מתפקידו.
אלכסנדר דובצ'ק נבחר ליו"ר הפרלמנט הפדרלי ב-28 בדצמבר, וואצלב האוול לנשיא צ'כוסלובקיה ביום למחרת.
ב-10 בנובמבר 1989, יום אחרי נפילת חומת ברלין, סולק המנהיג הבולגרי טודור ז'יבקוב על ידי הפוליטביורו.
מוסקבה אישרה את השינוי במנהיגות, למרות המוניטין של ז'יבקוב כבעל ברית נאמן של הסובייטים.
עם זאת, עזיבתו של ז'יבקוב לא הייתה מספקת כדי לרצות את התנועה הדמוקרטית הגדלה.
המונים התאספו בסופיה ודרשו רפורמה נוספת ודמוקרטיזציה.
המפלגה הקומוניסטית ויתרה בסופו של דבר על תביעתה לכוח בפברואר 1990, וביוני של אותה שנה נערכו הבחירות החופשיות הראשונות בבולגריה מאז 1931. אף על פי שז'יבקוב עמד לבסוף למשפט ב-1991, הוא ניצל מעונש מוות.
בניגוד למדינות מזרח אירופה האחרות, רומניה הפילה את המשטר בעזרת אלימות וכוח.
בנובמבר 1989, ניקולאה צ'אושסקו ביקר את גורבצ'וב, שביקש ממנו לפרוש.
הוא התכוון לדכא את ההתקוממויות האנטי-קומוניסטיות במזרח אירופה, ושמר על משטר נוקשה.
באותו חודש, צ'אושסקו, בן 72, נבחר מחדש לחמש שנים נוספות כמנהיג המפלגה הקומוניסטית הרומנית.
כשצ'אושסקו תכנן לצאת לביקור באיראן, הסקוריטטה הורתה על מעצר והגליה של כומר קלוויניסטי מקומי דובר הונגרית, בגין הטפה כנגד המשטר.
אחרי למידה על המקרה מתחנות רדיו מערביות, שנים של אי-שביעות-רצון מאופקת עלתה לפני השטח בקרב ההמון הרומני, וההפגנות התפשטו.
כשחזר מאיראן, הורה צ'אושסקו לארגן מפגן המוני מחוץ למטה המפלגה הקומוניסטית בבוקרשט.
עם זאת, להפתעתו, הקהל זעק בקריאות בוז כשדיבר.
בתחילה צייתו כוחות הביטחון להוראותיו של צ'אושסקו לירות במפגינים, אולם בבוקר 22 בדצמבר, הצבא הרומני עבר צד.
טנקים החלו בנסיעה לעבר בניין הוועדה המרכזית במטרה לתפוס את צ'אושסקו ואשתו, אלנה, אבל הם הצליחו לברוח במסוק שחיכה להם על גג הבניין.
חרף התרוממות רוח שבאה בעקבות בריחת הזוג צ'אושסקו, אי-ידיעה באשר לגורלם הקיפה את הציבור.
ביום חג המולד, שידרה הטלוויזיה הרומנית את משפטו המהיר של צ'אושסקו, ואז את הוצאתו להורג.
"מועצת הישועה הלאומית הזמנית" כבשה את השלטון, והכריזה על קיום בחירות במאי 1990.
בסוף 1989, מהפכות התפשטו מבירה אחת לאחרת, סילקו את המשטרים שנכפו במזרח אירופה אחרי מלחמת העולם השנייה.
אפילו המשטר הדוגל בבדלנות באלבניה עבר שינוי פוליטי.
ביטול דוקטרינת ברז'נייב על ידי מיכאיל גורבצ'וב, היה הגורם המרכזי שאפשר את הצלחת המהפכות.
כשנהיה ברור שהצבא האדום לא יתערב, המשטרים המזרח אירופאים היו חשופים ופגיעים למהפכות עממיות כנגד המערכת הפוליטית של מפלגה בודדת.
ב-3 בדצמבר 1989, הכריזו מנהיגי שתי המעצמות הגדולות על סיום המלחמה הקרה בוועידה במלטה.
ביולי 1990, המכשול האחרון לאיחוד גרמניה הוסר, כאשר הקנצלר המערב-גרמני הלמוט קוהל שכנע את גורבצ'וב להפסיק את ההתנגדות הסובייטית לאיחוד גרמניה בתמורה לסיוע כלכלי ניכר לברית המועצות.
ב-1 ביולי 1991 פורקה ברית ורשה רשמית בפגישה בפראג.
בוועידה נוספת מאוחר יותר באותו חודש, הכריזו גורבצ'וב ונשיא ארצות הברית, ג'ורג' בוש האב, על שותפות אסטרטגית בין ארצות הברית לברית המועצות, הכרזה שסימנה באופן מוחלט את קץ המלחמה הקרה.
הנשיא בוש הכריז ששיתוף-פעולה סובייטי-אמריקני בזמן מלחמת המפרץ בשנים 1990 - 1991 היה היסוד לשותפות בפתרון בעיות דו-צדדיות וכלל-עולמיות.
כאשר ברית המועצות נסוגה במהירות ממזרח אירופה, גל ההדף מהמהומות של 1989 החל להתפשט ברחבי ברית המועצות עצמה.
תסיסה במדינות הבלטיות להגדרה-עצמית החלה בליטא, ואחריה באסטוניה ולטביה, שהכריזו על עצמאות.
חוסר נאמנות ברפובליקות סובייטיות אחרות, כגון גאורגיה ואזרבייג'ן, נענה בהבטחות לביזור.
בחירות פתוחות יותר הובילו לבחירת מועמדים שהתנגדו לשלטון הקומוניסטי.
הגלאסנוסט שחרר שלא בכוונה את הרגשות הלאומיים של כל העמים בין הגבולות של האימפריה הסובייטית הגדולה, שנשמרו מאופקים למשך הרבה זמן.
תנועות לאומיות אלו חוזקו על ידי הכלכלה הסובייטית הכושלת.
הרפורמות של גורבצ'וב לא שיפרו את הכלכלה, והמבנה השלטוני הסובייטי הישן החל להתפרק.
אחת אחרי השנייה, הרפובליקות הסובייטיות יצרו מערכות כלכליות משלהן, ותושביה הצביעו לשינוי החוקים הסובייטים לחוקים המקומיים.
בניסיון לעצור את השינויים המהירים במערכת, פתחה קבוצה של סובייטים נוקשים, שיוצגו על ידי סגן הנשיא, גנדי ינייב, בפוטש ששיאה היה הדחתו של גורבצ'וב מהשלטון באוגוסט 1991. הנשיא הרוסי החדש, בוריס ילצין, ליכד את האזרחים ואת רוב הצבא כנגד מהפכת הנגד, וניסיון הפוטש כשל.
דיכוי המהפך אמנם החזיר את גורבצ'וב לשלטון, אך סמכותו עורערה.
בספטמבר של אותה שנה קיבלו המדינות הבלטיות עצמאות.
ב-1 בדצמבר, מצביעים אוקראינים אישרו את עצמאותם מברית המועצות במשאל עם, וב-26 בדצמבר 1991 כשקזחסטן הכריזה עצמאות, ברית המועצות התפרקה רשמית ובמקומה הוקמה ישות פדרלית בעלת סמכויות מעטות בשם חבר המדינות.
בכך בא סופו של המשטר הקומוניסטי שהיה בין המשטרים הגדולים והמשפיעים ביותר בהיסטוריה של האנושות.
סִתְוָנִית (שם מדעי: .Colchicum L) היא סוג צמחים עשבוניים רב-שנתיים בעלי פקעת חד-שנתיים (גאופיטים) השייכים למשפחת הסתווניתיים (Colchicaceae).
בעבר שויך הסוג למשפחת השושניים אשר פוצלה למשפחות משפחות.
הסוג מונה 162 מינים, שתחום תפוצתם הטבעית משתרע מאירופה ועד מערב הרי ההימלאיה, מקרונזיה ומאגן הים התיכון עד דרום אפריקה וחצי האי-ערב.
בישראל ובסביבתה (כולל סיני והרי אדום) גדלים בר 13 מינים (כולל בצלצייה ארץ-ישראלית (סתוונית בצלצייה), אך לא כולל סתוונית רמון שעדיין לא תוארה למדע).
במקצת המינים מופיעים הפרחים לפני העלים, למשל סתוונית ירושלים, סתוונית התשבץ, סתוונית החרמון, סתוונית בכירה, ובמקצת המינים, כגון סתוונית היורה, הפרחים מופיעים בד בבד עם העלים.
לפרחי הסתוונית שישה עלי עטיף כותרתיים, שישה אבקנים, ושלושה עמודי עלי.
שחלת הפרח נמצאת מתחת לפני הקרקע.
עלי הסתוונית, הפקעת והזרעים שלה הם רעילים, בהכילם את האלקלואיד קולכיצין (Colchicine) על שם הסתוונית, ששמה המדעי הוא קולכיציום.
לשורשים והזרעים מיוחסות סגולות רפואיות זה זמן רב, שכן מפיקים מהם מנות קטנות בהן משתמשים כתרופה לטיפול בשיגדון.
מיני הסוג הם גאופיטים רב-שנתיים בעלי פקעת חד-שנתית עם ציצה של שורשים מתכווצים.
הפקעת - איבר אגירה תת-קרקעי שמקורו בגבעול מעוּבֶּה תת-קרקעי והיא בעלת רקמה אחידה ללא גלדים שמשמשת גם לרבייה וגטטיבית.
הפקעת עטופה קליפות קרומיות חומות וצורתה כדורית עד חצי כדורית, וליתר דיוק היא קמורה בצדה האחד, שטוחה ומתמשכת במקצת בצדה השני, קוטרה על פי רוב כ-2 ס"מ, אך במינים מסוימים גדולה מעט יותר.
השורשים המתכווצים מציבים את הפקעת (גם אם נשתלו אופקית או הפוכה) בעומק ובמעמד המתאים בקרקע.
הפקעת, שמכילה את הרעלן קולכיצין, מוגנת מאכילתה על ידי רוב בעלי חיים למעט מספר בעלי חיים כמו הדורבן.
העלים המוארכים ערוכים כשושנת בבסיס הצמח או עוטפים את הגבעול לכל אורכו ומתפשקים בחלקם העליון כעין מעטפת צפופה סביב אגודת הפרחים (בצלצלייה ארץ-ישראלית).
העלים פשוטים, תמימים, שטוחים, דמויי סרגל-אזמל, יושבים (חסרי פטוטרת), עטופים בנדן קרומי ומעורקים לאורכם בעורקים מקבילים.
התפרחות בת פרח אחד (ללא גבעול תפרחת) או דמויי סוכך.
הפרחים, נכונים, על פי רוב דו-מיניים, לעיתים פוליגמיים (למשל סתוונית היורה), צבעם לילך, ורוד או לבן, בעלי שחלה עילית, בעלי עוקץ או מחוסרים.
העטיף דמוי משפך, בעלי 6 עלי העטיף כותרתיים, שווים פחות או יותר זה לזה בצורתם ובגודלם, מאוחים ויוצרים צינור ארוך וצר בבסיס הפרח שרובו טמון מתחת לפני הקרקע או מופרדים לאורכם ואינם יוצרים צינור (בסתוונית בצלצייה) ארץ-ישראלית.
הצופנים, שמספרם 6, בנויים בצורת תפיחות צהובות שממוקמות במרזב אשר בין בסיס האבקן לכותרת ומרוחקות זו מזו.
בעוד שלרוב הפרחים בעולם יש מכל צוף יחיד בכל פרח והדבורה המגיעה לצוף לוגמת את כל הצוף בבת אחת, הרי שבסתוונית, ששת הצופנים מרוחקים זה מזה.
האבקנים 6, בעלי מאבקים צהובים או שחורים או חום בהיר וזירים מפורדים.
הזירים נעוצים בבסיס אונות העטיף (בלוע העטיף), דקים או לעיתים מעובים בבסיסם וניצבים בין אונות הכותרת וקצרים מהן.
לעיתים יש בבסיס האבקנים תוספות מצויצות החופנות שקע דמוי כוסית.
המאבקים בני שתי לשכות והם מתחברים מבסיסם אל הזיר (basifixed anther) או מגבם באזור צר יחסית (dorsifixed anther) ופונים לכל מיני כיוונים.
פתיחת המאבקים באמצעות סדקי אורך שפונים החוצה ולעיתים רחוקות פנימה.
השחלה עילית יושבת (מחוסרת עוקץ של עצמה), טמונה מתחת לפני הקרקע והיא בעלת 3 עלי שחלה מאוחים, 3 מגורות, בכל מגורה 5 עד 50 ביציות, השיליה חיקית (זוויתית).
עמודי השחלה 3, מפורדים, ארוכים מאוד ובולטים מתוך צינור העטיף.
כל עמוד שחלה נושא צלקת זעירה.
הפרי הלקט, דמויי ביצה או אליפסה, נפתח תוך הפרדות המגורות זו מזו (פְּתִיחָה חוֹצַת מְגוּרָה) על ידי 3 סדקים שמתהווים בין המגורות.
עוקץ ההלקט מתארך תוך הבשלת ההלקט.
הפרי מתפתח בשחלה התת-קרקעית, ועם ההבשלה, הוא עולה מעל פני הקרקע וזרעיו מתפזרים.
ההלקט מכיל את האלקלואיד קולכיצין.
הזרעים רבים אדומים-חומים, כדוריים או כמעט כדוריים (בעלי זוויות).
בזרעים אנדוספרם שמנוני נטול עמילן, והם עשירים באלקלואיד קולכיצין.
כל מיני הסתווניות פורחים על בסיס הפקעת שנבנתה בשנה הקודמת.
חלקם היסטרנטיים – פורחים לפני הופעת העלים; וחלקם סיננתיים – פורחים יחד עם העלים.
עם בוא הסתיו, הפקעת הרדומה (שנוצרה בקיץ הקודם) "מתעוררת" ומצמיחה את הנצר העל-קרקעי ואת הפרחים.
במינים ההיסטרנטיים הפריחה מתרחשת ללא עלים, ואילו במינים הסיננתיים העלווה מתפתחת במקביל.
כל אלו – פרחים, נצר ועלים ראשונים – מתפתחים מן הפקעת הוותיקה, שהיא הפקעת הפעילה בשלב זה.
באותו זמן מתחיל להיווצר בבסיס הנצר איבר אגירה חדש: הפקעת החליפית.
במהלך החורף והאביב מבצעים העלים הטמעה ומייצרים חומרי תשמורת.
במקביל הולכת ומתפתחת הפקעת החליפית בצדה השטוח (הדיסטלי) של הפקעת הוותיקה.
בתחילת העונה מצמיחה הפקעת החדשה שורשי יוניקה רגילים, הקולטים מים ומינרלים ומזינים את העלים ואת הפקעת המתפתחת.
בהמשך העונה, לקראת התבססות הפקעת החדשה, נוצרים גם שורשים מתכווצים, שתפקידם למשוך את הפקעת לעומק הקרקע המתאים.
לקראת סוף האביב מתמלאת הפקעת החליפית בחומרי תשמורת שמקורם בעלים, בעוד הפקעת הוותיקה מתכווצת ומתנוונת לכדי מעטפת יבשה דקה.
בקיץ, עם עליית הטמפרטורות, נכנסת הפקעת החליפית לתרדמת חלקית: שני טיפוסי השורשים מתייבשים ומתפרקים, אך הפקעת שומרת על ריכוז גבוה של חומרי תשמורת ועל ניצן פריחה שכבר נוצר לפני הקיץ.
לאחר ההפריה, הפרי (ההלקט) מתפתח בתוך הקרקע במשך החורף.
עם התקדמות העונה עוקץ ההלקט מתארך ודוחף את הפרי כלפי מעלה, עד שהוא מגיח מעל פני הקרקע.
רק בשלב זה ההלקט נפתח באמצעות שלושה סדקים בין שלושת המגורות, והזרעים מתפזרים סמוך לצמח האם.
הזמן המדויק של הבשלת הפירות ופיזור הזרעים משתנה בין מינים ובין בתי גידול.
בסתוונית ירושלים – הפריחה מסתיימת בסוף נובמבר; פרי בשל נראה באמצע פברואר; הפצת הזרעים מתרחשת מסוף פברואר ועד תחילת מאי.
בסתוונית היורה – הפריחה מסתיימת בסוף דצמבר; פרי בשל מופיע באמצע מרץ; הפצת הזרעים מתחילה בראשית אפריל ומסתיימת בתחילת מאי, בדומה לסתוונית ירושלים.
הזרעים עוברים את הקיץ במצב רדום ונובטים עם בוא הגשמים הראשונים, ומפתחים שתיל צעיר שממנו תיווצר פקעת חדשה.
במקביל, גם הצמח הבוגר ממשיך את מחזורו דרך הפקעת החליפית: עם בוא הגשמים הפקעת הצעירה מצמיחה מחדש שורשי יניקה ובהמשך שורשים מתכווצים, וממנה יתפתחו פרחי העונה הבאה.
שמה של הסתוונית "קולכיכום" על שם אזור "קולכיס" הנמצא בצפון טורקיה במורדות לים השחור, בשטח המערבי של גאורגיה המודרנית.
אזור זה עשיר במיני סתווניות, חלקם בעלי פרחים ענקיים.
שמה העברי של הסתוונית ניתן לה ככל הנראה בהשראתו של המין הנפוץ באירופה, Colchicum autumnale (סתיו בלטינית - Autum).
הצורה 'סתוונית' מקורה במשנה, שם הוזכר "חומץ סתווניות" ().
מאז, הוצעו כמה וכמה שמות לפרח זה, שהסתמכו על עובדות שונות ומיוחדות.
לדוגמה, אפרים הראובני, בוטנאי ישראלי, הציע את השם "מבשר החורף", משום שבניגוד לאירופה, בישראל היא צומחת עם בוא החורף, כמו כן זהו התרגום מילולי של שם הפרח מערבית.
ב-1929 הפרח הוזכר ביומן-נוער, ושם הוא מכונה "סתווית" ואף "בר-יורה", בשל הופעתו לאחר הגשם הראשון, הלא הוא היורה.
באותה שנה ציין המורה לטבע אוריה פלדמן כי בתחילת שנות ה-20 נקרא הפרח "חבצלת", ולאחר מכן הוא הציע את השם המקובל כיום, סתוונית.
כרכם חכלחלי הוא השם שחידש ופרסם הראובני (אז בשמו המקורי רובינוביץ) לסוג .Colchicum L בשנת תרע"ז-1917 בחוברת בשם: "שמות צמחי ארץ ישראל שנתחדשו או נתבררו", ואילו לסתוונית בכירה ניתן השם "כרכום מבשר החורף" לסתוונית היורה ניתן השם "כרכם בר-יורה".
בהערה אל אתר כותב הראובני: רבים וגדולים וטובים יתרגמו Colchicum - חבצלת, חבצלת השרון, אבל טעות היא".
השם כרכום לא אושרר במילון "צמחי ארץ ישראל – שמות המשפחות והסוגים" משנת 1946 ובמקומו ניתן השם סתוונית בסעיף 242 בתוספת הערה: "מקובל בארץ לנקד סְתָוָנִית, אך הניקוד סִתְוָנִית יוצא מפורש מכתבי היד".
בתחילת המאה העשרים נכתב סְתָוָנִית, אך במילון של ועד הלשון מ-1946 נקבע הניקוד הנוכחי.
בישראל וסביבתה גדלים בר 13 מינים (כולל בצלצייה ארץ-ישראלית ולא כולל סתוונית רמון שעדיין לא תוארה למדע).
המין הנפוץ ביותר בישראל הוא סתוונית היורה, אותה ניתן למצוא בסלעים ובבתות בצפון ישראל ומרכזה.
סתוונית ירושלים גדלה על קרקעות כבדות בצפון ישראל ומרכזה.
מבנה הפרח של סתוונית היורה זהה במדויק לזה של סתוונית ירושלים, אך לסתוונית היורה פרח קטן יותר (4 עד 6 ס"מ לעומת 6 עד 10 ס"מ) ועלים המלווים את הפריחה.
העלים של סתוונית ירושלים יוצאים רק לאחר ההתייבשות הגמורה של הפרחים.
את סתוונית הנגב ניתן למצוא, כפי שרומז שמה, בצפון הנגב וכן במדבר יהודה.
את סתוונית רמון, שעדיין לא תוארה למדע, ניתן למצוא בהר הנגב: בורות לוץ, נחל אלות, נחל לוץ עליון, נחל אליאב, הר שגיא, נחל ניצנה עליון.
כל האתרים מצויים מעל 900 מ'.
סתוונית רמון קרובה לסתוונית החרמון, אך נדרשת בדיקה נוספת כדי לאשר את הזיהוי המדויק וקרבתו לסתווניות קרובות מדרום ירדן.
סתוונית רמון נבדלת משאר המינים בסוג סתוונית בכך שיש לה עמוד שחלה יחיד, בעוד שלשאר המינים בסוג יש שלושה עמודי שחלה (לרוב שלושה).
תכונה ייחודית זו מבחינה אותה ממינים אחרים ומסייעת בזיהויה.
כל מיני הסתוונית הם ערכי טבע מוגנים על פי חוק בישראל.
סתוונית בְּצַלְצִיָּה (Colchicum palaestinum (Baker) C.Archer) שמה הנרדף בישראל "בצלצייה ארץ-ישראלית" (Androcymbium palaestinum Baker) הסוג בְּצַלְצִיָּה (הלחם: בָּצָל+צִיָּה) הוא שם נרדף לסתוונית.
צמח רב-שנתי בעל פקעת, שעטופה קליפות חומות, מבתי גידול יבשים בדרום מערב סוריה, ישראל, עבר-הירדן, סיני, מצרים, וצפון מזרח לוב.
הוא אחד הגאופיטים היחידים החודרים למדבר הקיצוני, שם הוא פורח רק בשנים גשומות נדירות.
הפריחה מסוף נובמבר ועד אמצע פברואר.
העלים עוטפים את הגבעול לכל אורכו ומתפשקים בחלקם העליון לכעין מעטפת צפופה סביב תפרחת צפופה, דמוית סוכך, של 6 עד 10 פרחים, היושבים והמלווים חפה קרומי.
העלים סביב התפרחת ארוכים ממנה דמויי סרגל או אזמל, מורחבים בבסיסם, רוחבם 6 עד 18 מ"מ, מחודדים בחלקם העליון.
עלי העטיף מפורדים, לבנים או לילכיים-ורודים בדרך כלל עם קווים (עורקים) או נקודות ארגמניים.
כל אחד מעלי העטיף בעל ציפורן ובעל טרף דמוי אליפסה או אזמל.
ששת האבקנים קבועים בבסיס הטרף של עלי העטיף ואורכם כמחצית אורכו של העטיף.
בבסיס כל זיר של אבקן יש צופן.
בצפון אפריקה ועד סהרה נמצא מין קרוב לו ביותר, בו עלי העטיף רחבים יותר ובעלי נקודות שחורות (סתוונית דגנית, Colchicum gramineum).
סתוונית בכירה (.Colchicum decaisnei Boiss) - באתרים הישראליים השם המדעי הוא Colchicum troodi (לפי אתר POWO סתוונית טרודי גדלה רק בקפריסין).
סתוונית בכירה נדירה, גדלה בר בצל חורש ויער בצפון ישראל': בגליל העליון, הגולן והחרמון.
מספר העלים 3 או 4, המאבקים צהובים.
הפרחים מופעים הרבה לפני העלים.
סתוונית החרמון (Colchicum antilibanoticum) - ראו ערך מורחב.
סתוונית היורה (Colchicum stevenii) - ראו ערך מורחב.
שם המין stevenii נגזר כנראה מהשם Steven ואינו קשור לסתיו העברי.
סתוונית הנגב (Colchicum ritchii) היא צמח מצוי הגדל בעיקר בעמקי הלס בצפון הנגב.
היא נפוצה במיוחד בבקעת ערד ובאזור באר שבע, על קרקעות לס.
בפרחיה ניכר פולימורפיזם בצבע: רובם ורודים, אך ישנם גם פרחים לבנים.
ככל שמדרימים בנגב, עולה אחוז הפרטים בעלי פרחים לבנים, עד שבאזור מישור סעיפים כל האוכלוסייה היא בעלת פרחים לבנים, שם היא מוכרת כ"סתוונית שימפר" שעליה יחסית צרים.
הפריחה היא סיננטית (בד בבד עם הופעת העלים).
לצמח שלושה עלים רחבים, שטוחים ומתחדדים.
סתוונית הנגב היא מין הסתוונית היחיד בישראל שבו צבע המאבקים מגוון: יש פרטים בעלי מאבקים כהים ואחרים בעלי מאבקים צהובים, ללא חוקיות גאוגרפית או אחרת שנצפתה.
הרקמה הצופנית ממוקמת בחלק הבסיסי של זירי האבקנים, המעורים בבסיס עלי העטיף.
מבחוץ נראית הרקמה הצופנית כטבעת צהובה העוטפת את חלקו התחתון של הזיר.
משני צידי האבקן מתרוממים שני קפלים שביניהם מצטבר צוף.
פרופסור פינברון קיבצה בעבר את כל מיני הסתווניות בעלי כוסיות צוף מצויצות לסקציה אחת, אך כיום סבורים כי מינים אלה שייכים לקבוצות סיסטמטיות שונות.
סביר שסתוונית הנגב קרובה לסתוונית קצרת-עלים, שגם היא בעלת פריחה סיננטית ושלושה עלים רחבים.
סתוונית הקליפות (Colchicum tunicatum) - גאופיט מדברי נמוך הפורח בסתיו.
מין זה תואר למדע בשנת 1953.
סתוונית התשבץ (.Colchicum feinbruniae K.Perss) - צמח נדיר, בסכנת הכחדה ומוגן הגדל במישורים ומדרונות סלעיים של בזלת בחברות צמחים עשבוניים או בבתות ובשולי חורש (בגולן).
לעיתים רחוקות בקניוני גיר (נחל גובתא).
מין זה תואר למדע בשנת 1993. שם הלוואי מציין את הדְּגַם דמוי התשבץ המסורטט על העלים (בעבר שימש גם השם סִתְוָנִית הַפְּסֵיפָס).
העלים לא מחודדים כמו שיש לסתוונית ירושלים ולסתוונית הקליפות.
סתוונית טוביה (tuviae Feinbrun) - מין אנדמי אשר גדל על טרשי גיר בנגב הצפוני ובקרקעות קירטון במדבר יהודה.
שם הצמח נקרא על שם טוביה קושניר שנהרג בשיירת הל"ה.